Pierre Schumacher
De Pierre Schumacher, genannt Pit, gebuer den 3. Januar 1936 an der Stad Lëtzebuerg, ass e lëtzebuergesche Moler, Schrëftsteller a pensionéierten Architekt.

Liewen
De Pit Schumacher huet seng Première am Jongelycée an der Stad gemaach, dräi Joer laang Philosophie am Institut catholique de Paris an duerno Architektur op der École des beaux-arts zu Paräis studéiert. Als diploméierten Architekt hat hie vun 1967 bis 1996 en Architektebüro an der Stad.

De Pierre Schumacher ass och Moler a Schrëftsteller. Hien hat eng Rei Ausstellungen zu Lëtzebuerg an huet dräi Gedichter-Sammlunge vum Raymond Schaack illustréiert. Hien huet och verschidde Bicher geschriwwen grad ewéi Gedichter a philosophesch Iwwerleeungen an Nos cahiers an an de Cahiers luxembourgeois.

Hie war eng Zäit laang Member vum Conseil national du livre, bis 2013 President vum Institut grand-ducal, Section des arts et lettres an ass zënter 2012 och membre correspondant vun der Académie nationale vu Metz.

Wierker

Architektur 
Auswiel vun de Bauwierker vum Pit Schumacher:
 Landesbank Schleswig-Holstein, Kirechbierg (zesumme mam F. Fabeck)
 Christiana Bank, Lampertsbierg
 Den Norske Kredietbank, Uewerstad (zesumme mam A. Theisen)
 Centre Financier Paribas, Uewerstad (zesumme mam F. Fabeck)
 Hôtel Le Royal, Uewerstad
 Résidence Hôtel de Luxembourg, Uewerstad

Molerei 
De Pit Schumacher hat eng Rëtsch Ausstellungen, dorënner:
 Structures Oniriques (Hôtel Le Royal, 1989)
 Arrière-Pays (Hôtel Le Royal, 1991)
 Lieux (Hôtel Le Royal, 1994)
 Terrain Vague (Hôtel Le Royal, 1997)
 Correspondances (Art Gallery, 1999)
Hien huet och verschidde literaresch Wierker Illustréiert, ë. a.:
 Raymond Schaack: Miniatures (1986)
 Raymond Schaack: Onyx (1996)
 Paul Kremer: Ein Denken für das XXI. Jahrhundert (2007)
 Raymond Schaack: Voyages dans l'imaginaire (2011)

Publikatiounen
 Quand deux trains se croisent, 2005, 132 S., Ed. Saint-Paul, 940 S. (2 Vol.), ISBN 978-2-87996-781-3, och als digitaalt Buch disponibel.
 La quatrième saison : journal de 2002 - 2009, 2010, 940 S. (2 Vol.), Ed. Imprimerie Centrale, ISBN 978-2-87996-580-2.
 Pages sans défense : 50 poèmes, 2015, 57 S., Ed. Chloé des Lys (Barry), ISBN 978-2-87459-846-3, och als digitaalt Buch disponibel.
 Les écluses de la mémoire, 2016, 126 S., Ed. Imprimerie Centrale, ISBN 978-2-87978-194-5.

Literatur
 Schmit, Sandra, 2007. Schumacher, Pierre. S. 558 in: 
 Michel Schroeder, 2016. Un livre d'art et de balades médiatives : Pierre Schumacher publie... an der Zeitung vum Lëtzebuerger Vollek, Nr. 236, S. 9.

Kuckt och 
 Lëscht vu lëtzebuergesche Konschtschafenden
 Lëscht vu lëtzebuergesche Schrëftsteller

Um Spaweck 
 Websäit vum Pit Schumacher

Gebuer 1936
Lëtzebuergesch Architekten
Lëtzebuergesch Moler
Lëtzebuergesch Auteuren